OzLabs/hebrew-wiki-articles huggingface dataset:
בית הקברות היהודי ברוסאו

בית הקברות היהודי ברוסאו (גרמנית: Jüdischer Friedhof Rossau) נמצא ברובע אלזרגרונד (ה־9) ברחוב זהגאסה seegasse בעיר וינה, אוסטריה. זהו בית הקברות השמור העתיק ביותר בווינה. יהודי וינה נקברו בו בין השנים 1540–1783.

==מיקום==
בית הקברות ממוקם בפרבר רוֹסַאוּ של הרובע התשיעי של וינה, ומכסה שטח של כ-2,000 מ"ר. כיום, בית הקברות נמצא בחצר בית אבות הנמצא ברחוב סיגאסה (Seegasse), ששימש בעבר את הקהילה היהודית כבית חולים סגור לחולים מדבקים. בשנת 1629 קראו לרחוב: "רחוב קטן עם בית קברות יהודי" (Gassel allwo der Juden Grabstätte). בשנת 1778 הרחוב נקרא "רחוב היהודים" (Judengasse). בשנת 1862 שונה שם הרחוב לשמו הנוכחי סיגאסה (Seegasse), רחוב האגם, על שם בריכת דגים שהייתה באזור.
==היסטוריה==
בית הקברות נבנה במאה ה-16 ושימש כבית הקברות של הקהילה היהודית כמעט 250 שנה. בשנת 1670 (ה'ת"ל) התרחש גירוש ווינה על ידי לאופולד הראשון, קיסר האימפריה הרומית הקדושה, שילמו בני הסוחר היהודי קופל פרנקל, ר' ישראל סג"ל פרנקל ואחיו ר' דוד יצחק זעקל וגיסם רבי חגי חנוך סכום של 4,000 זהובים עבור התחייבות העיר להמשיך לקיים את בית הקברות. בשנת תנ"ו מכרו אותו לשמואל אופנהיימר. בית הקברות פעל עד לשנת 1783, בה החליט הקיסר יוזף השני שאין לקבור יותר בין חומות העיר, ובית עלמין יהודי חדש הוקם מחוץ לחומות העיר ברובע ורינג (Währing).
בינואר 1941 החליטו הנאצים להרוס את בית הקברות ולבנות עליו מחדש. קבוצה של יהודים מווינה הבריחו את המצבות לבית הקברות המרכזי בווינה. בשנות ה-80 של המאה ה-20 280 מתוך 931 המצבות, הושבו למקומן ושוחזרו, לפי רישומיו של ההיסטוריון ברנרד ואכשטיין מתחילת המאה ה-20. בית הקברות קודש מחדש ב-2 בספטמבר 1984. המצבות כתובות כולן בעברית.

==אישים הקבורים בבית הקברות==
* הרב מנוח הנדל – רבה של וינה (נפטר ב-1611).
* הרב שבתי שפטל הלוי הורוביץ (ווי העמודים) – רבה של וינה ואביו של השל"ה (נפטר ב-1660).
* שמואל אופנהיים – יהודי החצר של הקיסר לאופולד הראשון (נפטר ב-1703).
* הרב שמשון ורטהיימר – רבה של ממלכת הונגריה (נפטר ב-1724).
* הרב אברהם פלוש-אויסטרליץ

==קישורים חיצוניים==

* [http://www.sagen.at/texte/sagen/oesterreich/wien/doku/juedischer_friedhof_seegasse.html תמונות מבית הקברות]

קטגוריה:יהדות וינה
יהודי
*
מרטירוס סאריאן

מרטירוס סאריאן (בארמנית: Մարտիրոս Սարյան; ברוסית: Мартиро́с Сарья́н; 28 בפברואר 1880 – 5 במאי 1972) היה צייר ארמני והמייסד של הציור הארמני המודרני.

== ביוגרפיה ==
הוא נולד למשפחה ארמנית ברוסטוב-על-דון, רוסיה. ב-1895, בגיל 15, סיים את בית הספר ובין 1897 ל-1904 למד בבית הספר לאמנויות במוסקבה, כולל בסדנאות של ולנטין סרוב וקונסטנטין קורובין. הוא הושפע מאוד מעבודתם של פול גוגן ואנרי מאטיס. הוא הציג את עבודותיו בתערוכות שונות. היו לו עבודות שהוצגו בתערוכת הוורד הכחול במוסקבה.

הוא ביקר לראשונה בארמניה, אז חלק מהאימפריה הרוסית, בשנת 1901. הוא צייר את נופיו הראשונים המתארים את ארמניה: מקראוואנק, 1902; ארגטס, 1902; תְאוֹ. סבן, 1903; ערב בגן, 1903; בכפר הארמני, 1903 וכו', שזכו לשבחים רבים בעיתונות מוסקבה.

בשנים 1910 עד 1913 הוא טייל רבות בטורקיה, מצרים ואיראן. בשנת 1915 הוא נסע כדי לעזור לפליטים שברחו מרצח העם הארמני באימפריה העות'מאנית. בשנת 1916 נסע לטביליסי שם נישא ללוסיק אגיין, ועזר בארגון אגודת האמנים הארמנים.

לאחר תפיסת השלטון הבולשביקית ב-1917 נסע עם משפחתו לגור ברוסיה. ב-1921 עברו לארמניה. בעוד שרוב עבודתו שיקפה את הנוף הארמני, הוא גם עיצב את סמל ארמניה הסובייטית ועיצב את המסך לתיאטרון הממלכתי הארמני הראשון. הוא גם הציע הצעה לדגל של ארמניה עצמאית על בסיס הצבעים והעיצובים של בדים ושטיחים ארמניים מסורתיים, אם כי עיצובו נדחה.

בשנים 1926 עד 1928 הוא חי ועבד בפריז, אך רוב היצירות מתקופה זו נהרסו בשריפה על סיפון הספינה שבה חזר לברית המועצות. משנת 1928 ועד מותו חי סאריאן בארמניה הסובייטית.

בשנים הקשות של שנות ה-30 הוא התמסר שוב בעיקר לציורי נוף, וגם לפורטרטים. הוא גם זכה שלוש פעמים במסדר לנין ופרסים ומדליות נוספים. הוא היה חבר באקדמיה לאמנות של ברית המועצות (1974) ובאקדמיה הארמנית למדעים (1956).

סאריאן מת בירוואן ב-5 במאי 1972. ביתו לשעבר בירוואן הוא מוזיאון המוקדש לעבודתו עם מאות פריטים המוצגים.

בנו גזרוס (לזרוס) סאריאן היה מלחין ומחנך אמריקאי. נינתו מרים פטרוסיאן היא גם ציירת אמריקאית וגם קריקטוריסטית וסופרת עטורת פרסים.

== גלריה ==
<gallery mode="packed" heights="180">
File:By the Well. Hot Day, 1908.jpg

File:Египетские маски.jpeg

File:By the Sea. Sphinx.jpg

File:Summer Heat - Running Dog, 1909.jpg
File:Идущая женщина.jpeg
 File:1911. Финиковая пальма. Египет.jpg
File:Martiros Saryan (selfportrait, 1907, GTG).jpg
File:COA Armenian SSR.png
</gallery>

== קישורים חיצוניים ==

* 
* 
== הערות שוליים ==

קטגוריה:אמנים רוסים
קטגוריה:אמנים ארמנים
קטגוריה:ילידי 1880
קטגוריה:נפטרים ב-1972
מוזיאון יאסר ערפאת

"מוזיאון יאסר ערפאת" הוא מוזיאון המנציח את יאסר ערפאת וממוקם ברמאללה שבשטחי הרשות הפלסטינית.

==תיאור==
המוזיאון נחנך בשנת 2016 ומציג תצוגה כרונולוגית של תולדות הסכסוך הישראלי-פלסטיני מנקודת מבט פלסטינית. המוזיאון, המשתרע על כ-2,600 מ"ר, נבנה בתוך המוקטעה, ומשלב בתוכו את החדרים שבהם התגורר ערפאת בעת המצור שהוטל על המוקטעה במהלך מבצע חומת מגן. בנוסף לכך מצויים במוזיאון פרס נובל לשלום, אותו קיבל בשנת 1994 וכן פריטים אישיים נוספים.

==גלריה==
<gallery>
File:Yasser Arafat Museum004.jpg|חדר קבלת הפנים של ערפאת במוקטעה
File:Yasser Arafat Museum006.jpg|תעודת פרס נובל לשלום
File:Yasser Arafat Museum005.jpg|מראה באולם הכניסה של המוזיאון
</gallery>

==קישורים חיצוניים==

* 

* 
* 

קטגוריה:מוזיאונים להיסטוריה
קטגוריה:מוזיאונים ביוגרפיים
יאסר ערפאת
קטגוריה:רמאללה
קטגוריה:יאסר ערפאת
פאבל צ'יסטיאקוב

פאבל פטרוביץ' צ'יסטיאקוב (ברוסית: Павел Петрович Чистяков; 5 ביולי 1832 – 11 בנובמבר 1919) היה צייר אימפריאלי רוסי ומורה לאמנות; ידוע בסצנות היסטוריות וז'אנריות כמו גם פורטרטים.

== ביוגרפיה ==
אביו היה צמית משוחרר שעבד כמנהל אחוזה. למרות הנטל הכספי, הוא דאג שלבנו תהיה השכלה ראויה; תחילה בבית ספר קהילתי, אחר כך בבית הספר התיכון בבז'צק.<ref name=":0"></ref>

בשנת 1849, הוא נכנס לאקדמיה הקיסרית לאמנויות, שם למד אצל פיוטר באסין ומקסים וורובייב.<ref name=":1"></ref> מ-1854 עד 1858, הוא קיבל שתי מדליות כסף וזהב אחת, על תיאורו של הרמוגנס בכלא. בשנת 1861 סיים את לימודיו בתואר "אמן". מדליית זהב נוספת (על ציורו של סופיה מליטא בחתונת בנה, וסילי השני) וזכות למלגה ללימודים באירופה. לפני שעזב, לימד תקופה קצרה במכינה בסנקט פטרבורג.

ב-1862 הוא נסע לגרמניה, ואחר כך לביקורים ארוכים בפריז וברומא. עם שובו ב-1870, הוענק לו התואר "חבר אקדמיה" על מספר יצירות ששלח הביתה.

לאחר תקופה זו, הוא הקדיש את עצמו בעיקר להוראה, תחילה בחברה האימפריאלית לעידוד האמנויות, ולאחר מכן באקדמיה, שם פיתח שיטות הוראה משלו ששילבו התבוננות ישירה עם מחקר מדעי. הוא מיעט להציג. יצירותיו הבודדות היו ברובן בעלות אופי היסטורי, שהוא ניסה להחדיר בהן עומק פסיכולוגי, במקום רק לייצג את האירועים.

הוא הפך לפרופסור חבר באקדמיה ב-1872, ובעקבות הארגון מחדש של 1892 הפך לחבר במועצה האקדמית. בשנים 1890 עד 1912 כיהן כראש המחלקה לפסיפס ופיקח על כמה פרויקטים של פסיפס; במיוחד בקתדרלת ישו המושיע ובקתדרלת יצחק הקדוש.<ref name=":0" />

אשתו ורה, בתו של הצייר יגור מאייר, הייתה אף היא אמנית חשובה.<ref name=":1" />

הרחוב שבו הוא גר נקרא לכבודו ובשנת 1987 הפך ביתו בפושקין (פרבר של סנקט פטרסבורג) למוזיאון.

== תלמידים ==
* ויקטור בוריסוב-מוסטוב
*אייזק אשכנזי
*וארוארה ברוזדינה
* פיודור בוכהולץ
*דמיטרי קרדובסקי
*קוסטה חטאגורוב
*ניקולאי קוזנצוב (אמן)
*יהודה פן
*וסילי פולנוב
*ילנה פולנובה
*איליה רפין
*מיכאיל ורובל
*ויקטור וסנצוב
*ולנטין סרוב
*אליזבת בוהם

== גלריה ==
<gallery mode="packed" heights="180">
File:Chistyakov Germogen.jpg

File:Pavel Chistyakov1861.jpg

File:Pawel Petrowitsch Tschistjakow 001.jpg
</gallery>
== קישורים חיצוניים ==

* 
== הערות שוליים ==

קטגוריה:ציירים רוסים
קטגוריה:רוסים שנולדו ב-1832
קטגוריה:נפטרים ב-1919
מפרץ קוריאה

מפרץ קוריאה (בקוריאנית: 서한만), לפעמים נקרא מפרץ קוריאה המערבי (בקוריאנית: 서조선만), הוא מפרץ שנמצא צפונית לים הצהוב,<ref></ref> בין קו החוף הדרום-מזרחי של מחוז הרפובליקה העממית של סין, ליאונינג, וקו החוף המערבי של מחוזות קוריאה הצפונית, צפון פויאנג , דרום פויאנג ודרום הואנג-הה .<ref></ref><ref></ref><ref></ref><ref></ref><ref></ref>

עומקו של רוב המפרץ הוא פחות מ-50 מטר.<ref>Западно-Корейский залив // Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978.</ref>

הנהרות יאלו, צ'ונגסון וטאדונג נשפכים למפרץ.<ref></ref><ref></ref>

== קישורים חיצוניים ==

* 

== הערות שוליים ==

קטגוריה:קוריאה הצפונית: גאוגרפיה
קטגוריה:סין: גאוגרפיה
קטגוריה:גבול סין – קוריאה הצפונית
מאצ'ואיזם

The Crowning of the Virtuous Hero מאת [[פטר פאול רובנס]]
מאצ'ואיזם או היפר-גבריות הוא גבריות מופגנת.<ref>[http://www.merriam-webster.com/dictionary/machismo Machismo.] Merriam-Webster Dictionary. Retrieved 1 February 2017.</ref><ref>[http://www.merriam-webster.com/dictionary/machismo Machismo.] The Merriam-Webster's Concise Encyclopedia. Retrieved 1 February 2017.</ref><ref>Morales, Edward. S.
Gender roles among Latino gay and bisexual men: Implications for family and couple relationships. In, J. Laird & R. J. Green (Eds.), Lesbians and gays in couples and families: A handbook for therapists. pp. 272-297. San Francisco: Jossey-Bass. 1996. Retrieved 23 December 2013.</ref> מאצ'ואיסטים מזוהים בכך שהם דומיננטיים, תוקפניים ומטפחים את עצמם באופן חזק ועקבי. המאצ'ואיזם מושרש עמוק בתרבות הפופולרית, בעיקר במדינות דוברות ספרדית ופורטוגזית.

== הגדרות ==
המאפיינים של המאצ'ואיזם דומים למאפיינים של הגאוצ'ו. המאצ'ואיזם מבוסס על תכונות או התנהגויות ביולוגיות, היסטוריות, תרבותיות, פסיכו-חברתיות ובין-אישיות. המאפיינים של המאצ'ואיזם הם:
* יציבה – תנוחת גוף מסוימת יוצאת דופן או מוגזמת. הם מיישבים כל מחלוקת באמצעות אלימות מילולית או פיזית, בניגוד לדיפלומטיה.<ref></ref>
* הֶעָזָה – התרברבות שערורייתית, ביטחון עצמי מופרז.
* דומיננטיות חברתית
* יכולת מינית אסרטיבית.<ref></ref>
* הגנה על הכבוד למרות כל הסיכונים.
* נכונות להתמודד עם סכנה.<ref></ref>

מנקודת מבט תרבותית ופסיכולוגית מקסיקנית, ניתן לסכם את התכונות הפסיכו-חברתיות כחוסר פגיעות רגשית, דומיננטיות פטריארכלית, תגובות תוקפניות או בעלות גירויים, ואמביוולנטיות כלפי נשים.<ref></ref><ref></ref><ref></ref><ref></ref>

== ראו גם ==
* מדרג חברתי (בעלי חיים)
* אישה נשית
* אנדרוצנטריות
* שוביניזם
* מיזוגניה
* פטריארכיה
* גבריות
* גבריות רעילה
* אפליה מינית
* פמיניזם רדיקלי

==קישורים חיצוניים==

* 

== הערות שוליים ==

קטגוריה:גבריות
ועידת האומות המאוחדות לשינוי אקלים (2021)

ועידת האומות המאוחדות לשינוי אקלים 2021 (באנגלית: 2021 United Nations Climate Change Conference) היא הוועידה ה-26 בנושא. הועידה התקיימה בגלאזגו, סקוטלנד, החל מ-31 באוקטובר 2021 והסתיימה ב-13 בנובמבר.

הוועידה הייתה אמורה להתקיים באותו המקום בנובמבר 2020, אך נדחתה בשנה בשל מגפת הקורונה.

==משתתפים==
בוועידה השתתפו כ-25,000 נציגים מכ-200 מדינות, ביניהן נשיא ארצות הברית ג'ו ביידן, ראש ממשלת הודו נרנדרה מודי וראש ממשלת קנדה ג'סטין טרודו. חוקר הטבע ויוצר סרטי הטבע דייוויד אטנבורו השתתף בוועידה כפרקליט האנשים (People's Advocate).

את ישראל ייצגו בוועידה ראש ממשלת ישראל נפתלי בנט (שגם נאם בה), השרה להגנת הסביבה תמר זנדברג ושרת האנרגיה קארין אלהרר.

נשיא סין שי ג'ינפינג, נשיא רוסיה ולדימיר פוטין ונשיא ברזיל ז'איר בולסונארו הודיעו כי לא ישתתפו בוועידה.

== ישראל בוועידה ==
בראש המשלחת עמד ראש הממשלה, נפתלי בנט אשר נכח בוועידה. המשלחת הישראלית לוועידה מנתה מעל 120 נציגים ממשרדי הממשלה, חברי כנסת, האקדמיה, המגזר העסקי והשלטון המקומי, והציגה במהלך הוועידה תערוכה חדשנית עם פתרונות טכנולוגיים מהפכניים בתחום הגנת הסביבה., בנוסף נכחה שרת האנרגיה קארין אלהרר, ושרת הגנת הסביבה תמר זנדברג לצד בכירי משרדיהן.

== תוצאות הוועידה ==
יותר מ-100 מנהיגי מדינות התחייבו להביא להפחתה של 30% בפליטת גז המתאן עד לשנת 2030. זו כחלק מסכם שקודם עוד לפני הוועידה. בנוסף, כ-100 ממנהיגי העולם הסכימו להפסיק כריתת יערות עד שנת 2030. גם יוקצו כמעט עשרים מיליארד דולר לפיצויים ושיקום היערות. מומחי אקלים בירכו את המהלך, אולם הזכירו כי גם בהסכם פריז הוחלט על האטה בקצב כריתת העצים, אך המדינות לא הצליחו לעמוד בהתחייבויותיהן.

197 מדינות הגיעו להסכם האקלים חדש בנובמבר 2021.ההסכם כולל "הפחתה הדרגתית" של שימוש בפחם, ניסוח שהכעיס חלק מהמדינות המשתתפות שקיוו להפסקה בשימוש.

==קישורים חיצוניים==

* 

==הערות שוליים==

קטגוריה:ועידות האומות המאוחדות לשינוי אקלים
קטגוריה:ועידות פסגה שנערכו במאה ה-21
קטגוריה:2021 בממלכה המאוחדת
תחבושת אישית

תחבושת אישית היא תחבושת עבה בעלת רצועות בד היוצאות ממנה. התחבושת מגיעה באריזת ואקום על מנת לשמור על סטריליות מלאה.
תחבושת אישית של [[צבא ארצות הברית]]
התחבושת מיועדת לעצירת שטפי דם חיצוניים בעיקר באזורי הגפיים באמצעות לחץ ישיר (הפעלת לחץ ישירות על מקור הדימום). בעלת צד אחד סטרילי להנחה על האזור הפגוע. התחבושת מסוגלת לספוג עד חצי ליטר דם.

צורת החבישה בתחבושת האישית היא הנחה על מקור הדימום, הידוק בחזקה עד לעצירת הדימום וקשירה מסביב לגפה הפגועה. כאשר הדימום אינו נעצר על ידי החבישה (ניתן לזיהוי כאשר התחבושת מאדימה), יש להפעיל לחץ נוסף באמצעות משולש בד (רצועת בד ייעודית בצורת משולש, יוצרים קשר במרכזה וקושרים אותה כאשר הקשר מונח מעל התחבושת ומופנה לכיוון הפצע). במקרה כזה לאחר הנחת התחבושת יש לבדוק דופק פריפרי בקצה הגפה הפגועה על מנת לוודא זרימת דם ולמנוע חסימת עורקים. כאשר הדימום אינו נעצר גם לאחר חבישה לוחצת יש להניח חסם עורקים. 

כאשר הדימום אינו באזורי הגפיים, ניתן להשתמש בתחבושת אישית על ידי הצמדה בחוזקה למקור הדימום.

צורת הקשירה מסביב לגפה בתחבושת זו נקראת דגל אנגליה, משום שצורת ליפוף רצועות הבד מזכירה את צורת דגל הממלכה המאוחדת.

במגן דוד אדום ובחיל הרפואה של צה"ל מקובל להשתמש לחבישה בתחבושת זו. 

קטגוריה:ציוד עזרה ראשונה
קטגוריה:ציוד רפואי
קטגוריה:מוצרים חד-פעמיים
אישית
רומיה

רומיה (בערבית: رومية; באנגלית: Rumiyah) היה מגזין מקוון ששימש את המדינה האסלאמית לצורכי תעמולה וגיוס. המגזין פורסם לראשונה ב-5 בספטמבר 2016 ויצא במספר שפות, כולל אנגלית, צרפתית, גרמנית, רוסית, אינדונזית ואויגורית.<ref name="adnani"></ref><ref></ref>
המגזין החליף את המגזינים דאבק ודאר אל-אסלאם .<ref></ref><ref name="dabiqfall"></ref><ref></ref><ref></ref>

השם Rumiyah הוא אזכור לחדית' שבו מוחמד אמר כי מוסלמים יכבשו את קונסטנטינופול ואת רומא.<ref></ref><ref name="WrightState"></ref>

כמו דאבק, כל גיליון נפתח בציטוט שיוחס לאבו איוב אל-מסרי.

הגיליון הראשון יצא לאור ב-5 בספטמבר 2016, לאחר מותו של דובר המדינה האסלאמית, אבו מוחמד אל-עדנאני. בסך הכל, יצאו 13 גליונות, כשהאחרון יצא ב-9 בספטמבר 2017.

באוקטובר 2016, המגזין המליץ לחסידים לבצע פיגועי דקירה וטען כי ג'יהאדיסטים לאורך ההיסטוריה המוסלמית "הכו את צוואר הכופר" (הכופרים) בשם אללה ב-"חרבות, כריתת גפיים וניקוב הבשר הבשרני של אלו שהתנגדו לאסלאם". המגזין יעץ לקוראיו שקל להשיג ולהחביא סכינים ולייצר כלי נשק טובים וקטלניים שבהם ניתן להתייחס בחשדנות למוסלמים.

== הערות שוליים ==

קטגוריה:כתבי עת מקוונים
קטגוריה:המדינה האסלאמית: תקשורת
קטגוריה:מגזינים שהוקמו בשנת 2016
Wish You Well

"Wish You Well" הוא סינגל של התקליטן האנגלי, סיגלה, והזמרת-יוצרת הבריטית, בקי היל, שיצא, על ידי חברות התקליטים מיניסטרי אוף סאונד ו-B1 רקורדינגס, ב-24 במאי 2019.<ref></ref>

נכון לנובמבר 2021, השיר הושמע למעלה מ-130 מיליון פעמים בספוטיפיי.<ref></ref>

== הוצאה וקידום ==
סיגלה הודיע על שיתוף הפעולה בפוסט ברשתות החברתיות ב-20 במאי, ושיתף טיזר של השיר באורך 15 שניות.<ref></ref>

== וידאו קליפ ==
הווידאו קליפ של הסינגל יצא ב-26 ביוני 2019. נכון לנובמבר 2021, הווידאו קליפ נצפה למעלה מ-25 מיליון פעמים.<ref></ref>

== ביקורת ==
קאט ביין, מבילבורד, אמרה כי לשיר יש "לחן האוס פופי עוצמתי עם סינת'ים מדורגים, מבנה מלא מתוח ומשוחרר אקסטטי ומוכן למועדון".<ref name="Billboard"></ref>

== הופעות חיות ==
הצמד ביצע את השיר ב-Big Weekend של BBC Radio 1 ב-25 במאי 2019.<ref></ref> הצמד ביצע פעם נוספת במיני-פסטיבל Summertime Ball של Capital ב-8 ביוני 2019 באצטדיון ומבלי.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!בריטניה (BPI)
|פלטינה
|600,000
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי סיגלה
קטגוריה:שירי בקי היל
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירים שנכתבו על ידי סיגלה
קטגוריה:בלדות פופ
קטגוריה:שירי מוזיקת האוס
אייזק אשכנזי

אייזק ליבוביץ' אשכנזי (ברוסית: Исаак Львович Аскназий; 16 בינואר 1856–1902) היה צייר רוסי יהודי בסגנון אקדמי, שנודע בעיקר בסצנות ההיסטוריות והתנ"כיות שלו.

==קורות חיים==
הוא נולד למשפחה של סוחרים יהודים חסידיים עשירים, בעלי מסורת רבנית ארוכה. השכלתו המוקדמת הייתה בעלת אופי דתי לחלוטין. אף על פי כן, הוריו הבחינו בכישרון ובאהבתו לציור והחליטו לעודד אותו בעיסוק זה.

כשהיה בן ארבע עשרה, הוא החל בשיעורים באקדמיה הקיסרית לאמנויות בסנט פטרסבורג. רישומיו הראשונים זכו לשבחים מהפסל, מרק אנטוקולסקי, והוא הפך שם לתלמיד קבוע ב-1874. אף שהמדריך העיקרי שלו היה פאבל צ'יסטיאקוב, אנטוקולסקי המשיך להיות המנטור שלו לאורך כל לימודיו. נאמן לאמונותיו, הוא עתר לאקדמיה לאפשר לו לעבוד ביום ראשון, ולא בשבת. הוא זכה במספר מדליות כסף וזכה בשתי מדליות זהב; על תיאורו של אברהם המגרש את הגר ובנה ישמעאל (1878) ועל "הזונה לפני ישו" (1879).

בשנת 1880 הוענק לו התואר "אמן, מחלקה ראשונה" וקיבל מלגה לנסיעות לאירופה למשך ארבע שנים. הוא ביקר באיטליה, גרמניה ואוסטריה, שם עבד עם הנס מקארט בווינה. בהיותו באיטליה, למד את ציורי המאסטרים הישנים והפיק בד גדול של משה במדבר, מה שזיכה אותו בתואר "חבר אקדמיה" מהאקדמיה הקיסרית.

ב-1885 חזר לסנט פטרסבורג והיה נשוי הוא המשיך להתמקד בנושאים יהודיים, בעיקר מהברית הישנה, ובשנת 1900 הפיק את אחת מיצירותיו הידועות ביותר: "קהלת".

למרות מידה מסוימת של קושי כלכלי, הוא מעולם לא קיבל עבודות שעמדו בסתירה לאמונותיו.

הוא בדרך כלל ערך מחקר רב בספריות ובמוזיאונים כדי להבטיח שעבודותיו מדויקות מבחינה היסטורית.

אולם משום מה, יצירותיו לא היו פופולריות בקרב יהודי רוסיה העשירים, שהיו נראים כקהלו הטבעי, ונמכרו טוב יותר באירופה, ובמיוחד בארצות הברית.

== גלריה ==
<gallery mode="packed" heights="180">
File:Исаак Аскназий Старик еврей.jpg|יהודי מבוגר, 1902

File:Brockhaus and Efron Jewish Encyclopedia e3 292-0.jpg|"קהלת", לפני 1902

File:Исаак Аскназий Еврейская свадьба.jpg|חתונה יהודית עם כליזמר, 1893

File:Isaak Asknaziy 01.jpeg|"הזונה לפני ישו", 1879
</gallery>

== קישורים חיצוניים ==

== הערות שוליים ==

קטגוריה:ציירים יהודים רוסים
קטגוריה:רוסים שנולדו ב-1856
קטגוריה:רוסים שנפטרו ב-1902
Cry About It Later

Cry About It Later הוא שיר של קייטי פרי מתוך אלבום האולפן השישי שלה, Smile. זהו שיר פופ שנכתב על ידי פרי, נוני באו, סשה סלואן והמפיק המוזיקלי אוסקר הולטר. השיר זכה לביקורות מעורבות מטעם מבקרי המוזיקה, שהצביעו על כך שרצועת האלבום הבאה, "Teary Eyes", זהה בנושא ל-"Cry About It Later" – דחיית הצער לטובת הנאה לטווח קצר.<ref name=":0"></ref>

השיר הופץ כסינגל השלישי מאלבום האולפן השישי של פרי, Smile, ב-28 באוגוסט 2020.<ref name=":1"></ref>

== רקע וכתיבה ==
"Cry About It Later" נכתב על ידי פרי, נוני באו, סשה סלואן והמפיק המוזיקלי אוסקר הולטר.<ref name=":0" /><ref></ref> הקלטת השיר הושלמו בתחילת 2018 והוא מדבר על קבלת פרידה וחגיגה לאחר מכן.<ref name=":0" /> זה שיר פופ שנכתב בסולם רה מינור.<ref></ref> השיר מתחיל עם פזמון בעל קצב מינימליסטי, ובהמשך בעל קצב בינוני.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.<ref></ref>

== רשימת השמעה ==
* הורדה דיגיטלית / סטרימינג – רמיקס מאת לואיזה סונסה וברונו מרטיני<ref></ref>

# "Cry About It Later" <small>(בהשתתפות לואיזה סונסה וברונו מרטיני)</small> – 2:39

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך יציאה
! scope="col" |פורמט
! scope="col" |גרסה
! scope="col" |חברת תקליטים
! scope="col" |מקור
|-
! scope="row" |רוסיה
|13 בספטמבר 2020
|רדיו להיטים עכשוויים
|אלבום
|יוניברסל
| style="text-align:center;" |<ref name=":1" />
|-
! scope="row" |עולם
|23 באפריל 2021
|הזרמת מוזיקה • הורדה דיגיטלית
|רמיקס
|קפיטול
| style="text-align:center;" |<ref name="Remix"></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי אוסקר הולטר
קטגוריה:שירים שנכתבו על ידי נוני באו
קטגוריה:שירים שנכתבו על ידי קייטי פרי
קטגוריה:סינגלים בהוצאת קפיטול רקורדס
999 (שיר)

999 הוא שיר שהוקלט על ידי הזמרת-יוצרת האמריקאית סלינה גומז, ביחד עם הזמר-יוצר והמפיק המוזיקלי הקולומביאני קמילו.<ref name=":0"></ref> השיר יצא לאור על ידי חברת התקליטים אינטרסקופ רקורדס, ב-27 באוגוסט 2021.<ref name=":0" /> השיר נכתב על ידי גומז, קמילו ואדגר באררה והופק על ידי קמילו ובאררה.<ref name=":0" />

== רקע וכתיבה ==
השיר הוצג לראשונה בטוויטר, כאשר גומז כתבה: "".<ref name=":1"></ref> בתגובה, קמילו השיב: "", ואישר את שיתוף הפעולה ביניהם.<ref name=":2"></ref> השניים צייצו קישור לשמירה מראש של השיר, זמן קצר לאחר מכן.<ref name=":1" /><ref name=":2" /> השיר הופץ ב-27 באוגוסט 2021.<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-27 באוגוסט 2021, ביום יציאתו כסינגל.<ref name=":3"></ref> את הקליפ ביימה במאית הווידאו קליפים הבריטית סופי מולר.<ref name=":3" />

נכון לאוקטובר 2021, מונה הצפיות של הקליפ עומד על למעלה מ-17 מיליון צפיות.<ref name=":3" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|27 באוגוסט 2021
|הזרמת מוזיקה • הורדה דיגיטלית
| rowspan="2" |אינטרסקופ
|style="text-align:center;"|<ref name=":0" />
|-
!רוסיה
|24 בספטמבר 2021
|רדיו להיטים עכשוויים
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי סלינה גומז
קטגוריה:שירים בספרדית
קטגוריה:שירים שנכתבו על ידי אדגר באררה
קטגוריה:שירים שנכתבו על ידי סלינה גומז
קטגוריה:סינגלים בהוצאת אינטרסקופ רקורדס
Let Somebody Go

"Let Somebody Go" (בעברית: "לתת למישהו ללכת") הוא שיר של להקת הרוק הבריטית קולדפליי והזמרת-יוצרת האמריקאית סלינה גומז.<ref name=":0"></ref> הוא מופיע כרצועה החמישית מתוך אלבום האולפן התשיעי של הלהקה, Music of the Spheres.<ref name=":1"></ref> השיר עוסק בכאב הרגשי של הפרידה מבן זוג והוא כולל שימוש בפסנתר.<ref name=":0" /> הוא הופק על ידי מקס מרטין, אוסקר הולטר, ריק סימפסון, דניאל גרין וביל רחקו ויצא לאור ביחד עם האלבום ברחבי העולם, ב-15 באוקטובר 2021.<ref name=":0" /><ref name=":1" /> הוא יצא לאור כסינגל השלישי של האלבום לרדיו עכשווי למבוגרים בארצות הברית ב-14 בפברואר 2022.

== כתיבה והפקה ==
"Let Somebody Go" נוצר כשהסולן הראשי כריס מרטין כתב בלדה לסלינה גומז כשהם הקליטו יחד בחודש אפריל, ותואר כ.<ref></ref>

הוא נתן לבתו, אפל מרטין, קרדיט על הכתיבה, ואמר: .<ref></ref> המנהל האמנותי פיל הארווי הצהיר כי הוא ניסה בתחילה לשכנע את מרטין לכלול את השיר באלבום השמיני של הלהקה Everyday Life.<ref></ref>

== רקע וקידום ==
ב-4 באוקטובר 2021, סלינה גומז אישרה באמצעות טוויטר שהיא הקליטה חלקים מ-"Let Somebody Go" וציינה שהיא תופיע בקטע הווידאו שלו.<ref></ref>

== הופעות חיות ==
"Let Somebody Go" בוצע לראשונה בשידור חי ב-The Late Late Show עם ג'יימס קורדן על ידי קולדפליי וסלינה גומז, בפרק של התוכנית ששודר ב-18 באוקטובר 2021.<ref></ref> ב-2 בפברואר 2022, כריס מרטין ביצע גרסת סולו של השיר במופע של אלן דג'נרס.<ref></ref>

== וידאו קליפ ==
קליפ מילים בקונספט של החלל, הכולל מילים שנכתבו בכתב יד, יצא לאור ביחד עם השיר ב-15 באוקטובר 2021.<ref name=":2"></ref> את הקליפ ביימו ויקטור סקוראנו ופילאר זיטה.<ref name=":2" /> ההופעה של קולדפליי וסלינה גומז עם השיר שהתקיימה בתוכנית הטלוויזיה, The Late Late Show, של ג'יימס קורדן הועלתה ליוטיוב וזכתה להצלחה.<ref></ref>

קליפ בבימויו של דייב מאיירס הוכרז ב-3 בפברואר 2022, והוא אמור לצאת ב-7 בפברואר 2022.<ref></ref>

נכון לאוקטובר 2021, מונה הצפיות של קליפ המילים עומד על למעלה מ-6 מיליון צפיות.<ref name=":2" />

== מיקומי שיא ==

== תארים ==
{| class="wikitable sortable"
!מדינה
!תואר
!עותקים
|-
!ברזיל (Pro-Música Brasil)<ref></ref>
|פלטינה
|40,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|15 באוקטובר 2021
|הזרמת מוזיקה • הורדה דיגיטלית
|פרלופון
|style="text-align:center;"|<ref name=":0" />
|-
!אוסטרליה
|15 באוקטובר 2021
|רדיו להיטים עכשוויים
|האחים וורנר אוסטרליה
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2022
קטגוריה:שירי קולדפליי
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי מטרו בומין
קטגוריה:שירים שנכתבו על ידי מקס מרטין
קטגוריה:שירים שנכתבו על ידי ויל צ'מפיון
קטגוריה:שירים שהופקו על ידי מטרו בומין
קטגוריה:שירים שהופקו על ידי מקס מרטין
קטגוריה:בלדות משנות ה-2020
קטגוריה:בלדות רוק
קטגוריה:שירי פופ רוק
קטגוריה:שירי רוק קל
קטגוריה:שירי פלטינה בברזיל
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת פרלופון
מקום שקט: הדרך לפנים (משחק וידאו)

מקום שקט: הדרך לפנים (או מקום שקט: הדרך קדימה; מילולית מאנגלית: A Quiet Place: The Road Ahead) הוא משחק הרפתקה ממוחשב בסוגת הישרדות אימה פוסט-אפוקליפטית, שיושק ב-17 באוקטובר 2024 על ידי Saber Interactive האמריקאית. המשחק פותח על ידי חברת "Stormind Games" האיטלקית מייסודם של אנטוניו קנאטה, מנכ"ל, ופדריקו לאודאני, מנהל אמנותי.

עלילת המשחק מתרחשת ביקום של שני הסרטים הראשונים בסדרת "מקום שקט" ("מקום שקט" משנת 2018, ו"מקום שקט 2" משנת 2020). אולם המשחק איננו עיבוד של הסרטים, אלא מתאר סיפור שונה בתכלית, ודמויות בני משפחת אבוט לא מופיעות בו.

== תקציר המשחק ==
המשחק הוא מסעה של אישה צעירה הנאבקת לשרוד לא רק את יצורי האפוקליפסה המבעיתים, אלא אף את ייסורי הקונפליקטים המשפחתיים הבין-אישיים, ואת פחדיה הפנימיים. על השחקנים להיעזר בתושייתם ובאמצעים פשוטים שעליהם לאתר, על מנת להתגבר על אתגרים ומכשולים בוגדניים המונחים לפניהם, ולשרוד איום תמידי מצד אויבים לא מוכרים. כל זאת, מבלי להשמיע צליל.

== פיתוח ==
ב-26 באוקטובר 2021 פורסמה הודעה משותפת של החברות "Saber Interactive", "iLLOGIKA" ו-"EP1T0ME" בדבר פיתוח משחק וידאו לשחקן יחיד, עם סיפור הרפתקת אימה מקורי, המבוסס רשמית על סדרת הסרטים של "סרטי פרמאונט". על פיתוח המשחק הופקד אולפן "iLLOGIKA" ממונטריאול, והוא יופץ על ידי "Saber Interactive", חברה בת של תאגיד "Embracer Group". טוד הולנסהד, מנהל ההפצה בחברה, ציין שזהו משחק הווידאו הרשמי הראשון ש"Saber Interactive" תפיץ בשיתוף פעולה עם אולפן חיצוני.

ב-17 ביוני 2024 פרסמה חברת "Stormind Games" האיטלקית באתר האינטרנט הרשמי שלה, שבמהלך השנים האחרונות היא פיתחה את המשחק בחשאי, כמשחק הרפתקאות לשחקן יחיד בגוף ראשון , המיועד למחשב אישי, פלייסטיישן 5 וקונסולות אקסבוקס סדרות X ו-S.

== הפצה ==
עם חשיפת המשחק ב-17 ביוני 2024, פורסם שהמוציאה לאור שלו היא חברת "Saber Interactive" שגם תפיץ אותו במהלך השנה. זאת, אחרי שהחברה שהייתה חלק מתאגיד ההחזקות "Embracer Group", נמכרה במרץ 2024 לחברת ההשקעות "Beacon Interactive" שבבעלותו של מאת'יו קראץ', מייסד-שותף של "Saber Interactive".

המשחק ייפתח לציבור ב-17 באוקטובר 2024.
== קישורים חיצוניים ==
* 

* [https://www.purexbox.com/games/xbox-series-x/a_quiet_place_the_road_ahead מקום שקט: הדרך לפנים] באתר [https://www.purexbox.com/ Pure Xbox] 
* [https://store.steampowered.com/app/2233120/A_Quiet_Place_The_Road_Ahead/ מקום שקט: הדרך לפנים] באתר Steam Link 
* [https://gamepro.co.il/the-movie-franchise-a-quiet-place-is-getting-an-adaptation-for-a-new-horror-game-called-the-road-ahead/ מקום שקט: הדרך לפנים] באתר gamePro 
* 

== הערות שוליים ==

קטגוריה:משחקי הרפתקה ממוחשבים
קטגוריה:משחקי וידאו דיסטופיים
קטגוריה:משחקי וידאו שפותחו באיטליה
וארוארה ברוזדינה

וארוארה ברוזדינה (ברוסית: Варвара Матвеевна Баруздина; 1862–1941) הייתה ציירת ריאליסטית רוסית, בעיקר של סצנות ז'אנר.

== קורות חיים ==
אביה היה אומן כפרי. ב-1875 היא עברה לסנט פטרסבורג כדי לגור עם דודה, הצייר פאבל צ'יסטיאקוב, שנתן לה את שיעורי הציור הראשונים שלה. חמש שנים לאחר מכן, היא נכנסה לאקדמיה הקיסרית לאמנויות שם הפכה לתלמידתו הפורמלית. בהיותה שם, היא זכתה במדליית כסף וסיימה את לימודיה ב-1885.

היא החלה להשתתף בתערוכות לאחר 1888; במיוחד אלה של האקדמיה (עד 1916), בחוג האמנות הנשית (1889) והאגודה לאוהבי האמנות של מוסקבה (1895–1896).

הציור שלה, "הנזירה", נרכש על ידי פאבל טרטיאקוב ב-1896. אחת מיצירותיה, "המתבודדת" הוצגה בתערוכת הרכישה של לואיזיאנה ב-1904. יחד עם ציורים רוסיים רבים אחרים היא נעלמה שם ולא נמצאה שנים רבות.

בשנות ה-20, לאחר שהייתה זמן מה בחצי האי קרים, עברה להתגורר בביתו של צ'יסטיאקוב במחוז פושקין, שם כתבה את הזיכרונות של חייו ומשכה אליה חוג תלמידים שרצו ללמד את שיטותיו .

היא נהרגה על ידי חיילים גרמנים, במהלך בראשית המצור על לנינגרד, בזמן שניסתה למנוע מהם לבזוז את ביתה.

חברים קברו אותה בגן.

ניתן למצוא את ציוריה בגלריה טרטיאקוב ובמוזיאון הרוסי.

== גלריה ==
<gallery mode="packed" heights="180">
File:Baruzdina-Child.jpg

File:Baruzdina-Nun.jpg

File:Baruzdina-Separated.jpg

File:Baruzdina-Woman.jpg
</gallery>

== קישורים חיצוניים ==

== הערות שוליים ==

קטגוריה:ציירות רוסיות
קטגוריה:ציירים ריאליסטים
קטגוריה:ילידות 1862
קטגוריה:רוסים שנולדו ב-1862
קטגוריה:נפטרות ב-1942
קטגוריה:נפטרים ב-1942
הלך מאיתנו

הלך מאיתנו (במנדרינית: 誰先愛上他的) הוא סרט דרמה קומית טייוואני מ-2018 בבימוי משותף של מג הסו והסו צ'י-יין.

הסרט זכה לביקורות חיוביות ממבקרי הקולנוע ונבחר כמועמד הטייוואני לפרס אוסקר לסרט הבינלאומי הטוב ביותר בטקס פרסי אוסקר ה-92, אם כי לא הגיע לרשימה הסופית.<ref></ref><ref></ref><ref></ref><ref></ref>

== תקציר העלילה ==
נער, סונג צ'נג-שי (הואנג), נמצא בריב מר בין אמו (הסיה) לבין אדם חופשי (צ'יו), שהוא גם המאהב וסוכן הביטוח של אביו של סונג שנפטר לאחרונה (צ'ן).

== שחקנים ודמויות ==
* רוי צ'יו בתור ג'יי
* סייה יינג-שואן בתור ליו סאן-ליאן
* ספארק צ'ן בתור סונג ג'נג-יואן
* ג'וזף הואנג בתור סונג צ'נג-שי
* וואנפאנג כיועץ
* אלן קאו בתור אמו של ג'יי
* יאנג לי-יין בתור אחותו של סאן-ליאן
* ליאנג צ'נג-צ'ון כמנהל במה
* וו טינג-צ'יין כמנהל

== פרסים ומועמדויות ==
{| class="wikitable sortable"
!פרס
! קטגוריה
!עבודה מועמדת
!תוצאה
|-
| פסטיבל הסרטים והפרסים הבינלאומי מקאו
| rowspan="2" | הסרט הטוב ביותר
| rowspan="3" |Dear Ex
|
|-
| פרס הסרט על שם מי ינג ספיריט
|
|-
| rowspan="4" |פרסי הסרטים של טאיפיי
| הסרט העלילתי הטוב ביותר
|
|-
| השחקן הראשי הטוב ביותר
| רוי צ'יו
|
|-
| השחקנית הראשית הטובה ביותר
|סייה יינג-שואן
|
|-
| פרס העיתונות
| rowspan="2" |Dear Ex
|
|-
| rowspan="8" | פרסי סוס הזהב
| הסרט העלילתי הטוב ביותר
|
|-
| השחקן הראשי הטוב ביותר
| רוי צ'יו
|
|-
| השחקנית הראשית הטובה ביותר
|סייה יינג-שואן
|
|-
| המבצע החדש הטוב ביותר
| ג'וזף הואנג
|
|-
| הבמאי החדש הטוב ביותר
|מג הסו והסו צ'י-יין
|
|-
| התסריט המקורי הטוב ביותר
| לו שי-יואן ומג הסו
|
|-
| השיר המקורי הטוב ביותר
| לי יינג-הונג (Bali Song)
|
|-
| עריכת הסרט הטוב ביותר
| ליי צ'נג-צ'ינג
|
|-
| rowspan="3" | פסטיבל הסרטים הסיניים טו טן
| סרט יוצא מן הכלל
|Dear Ex
| 
|-
| השחקן הראשי הטוב ביותר
| רוי צ'יו
|
|-
| השחקנית הראשית הטובה ביותר
|סייה יינג-שואן
|
|-
| rowspan="3" | פרסי המדיה הקולנועית הסינית
| השחקן הראשי הטוב ביותר
| רוי צ'יו
|
|-
| השחקנית הראשית הטובה ביותר
|סייה יינג-שואן
|
|-
| הבמאי החדש הטוב ביותר
|מג הסו והסו צ'י-יין
|
|-
| rowspan="6" | פסטיבל הסרטים באי פארו
| הסרט הטוב ביותר
|Dear Ex
|
|-
| השחקן הראשי הטוב ביותר
| רוי צ'יו
| 
|-
| השחקנית הראשית הטובה ביותר
|סייה יינג-שואן
| 
|-
| המבצע החדש הטוב ביותר
| ג'וזף הואנג
|
|-
| הבמאי החדש הטוב ביותר
|מג הסו והסו צ'י-יין
|
|-
| התסריט הטוב ביותר
| לו שי-יואן ומג הסו
|
|-
|}

== קישורים חיצוניים ==

== הערות שוליים ==

קטגוריה:סרטים במנדרינית
קטגוריה:סרטים טאיוואניים
קטגוריה:סרטי 2018
קטגוריה:סרטי להט"ב משנות ה-2010
המרכז הפדרלי למחקר רפואי לפסיכיאטריה ונרקולוגיה ע"ש סרבסקי

המרכז הפדרלי למחקר רפואי לפסיכיאטריה ונרקולוגיה ע"ש סרבסקי (ברוסית: Федеральный медицинский исследовательский центр психиатрии и наркологии имени В. П. Сербского) הוא המכון המוביל ברוסיה לפסיכיאטריה משפטית .

המכון נוסד בשנת 1921 ביוזמת הקומיסריון העממי לבריאות של ברית המועצות ומערכת המשפט<ref>https://minzdrav.gov.ru/ministry/podvedy/6_25_13</ref>.

תחום הפעילות העיקרי של המרכז הוא עריכת בדיקות פסיכיאטריות משפטיות מורכבות ופיתוח היסודות המדעיים של הפסיכיאטריה המשפטית. המרכז נקרא על שמו של פרופסור ולדימיר פטרוביץ' סרבסקי .

בניין המכון ממוקם במוסקבה, ליד תחנת המטרו קרופוטקינסקאיה.

== קישורים חיצוניים ==

* 

==הערות שוליים==

קטגוריה:מכוני מחקר רוסיים
קטגוריה:פסיכיאטריה
Meet Me at Our Spot

"Meet Me at Our Spot" הוא שיר של הלהקה האמריקאית The Anxiety, המורכבת מהזמרים האמריקאים וילו סמית' וטיילר קול. השיר יצא לראשונהף על ידי חברות התקליטים MSFTSMusic ורוק ניישן ב-13 במרץ 2020, מתוך אלבום האולפן הראשון של הלהקה The Anxiety.<ref name=":0"></ref>

אף על פי שהשיר לא הגיע למצעד בזמן יציאתו, הוא נהיה ללהיט רדום ב-2021 לאחר שנהיה פופולרי בטיקטוק.<ref name="Popsugar"></ref>

נכון לנובמבר 2021, השיר הושמע למעלה מ-180 מיליון פעמים בספוטיפיי<ref></ref> ולמעלה מ-15 מיליון פעמים ביוטיוב.<ref></ref>

ב-5 באוקטובר 2021, יצאה גרסה חיה של השיר.<ref name="Top40Main"></ref> נכון לנובמבר 2021, גרסה זו הושמעה למעלה מ-2 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר יצאה לראשונה ב-24 בספטמבר 2021. נכון לנובמבר 2021, הווידאו קליפ נצפה למעלה מ-33 מיליון פעמים.<ref></ref>

== ריקוד טיקטוק ==
השיר זכה לאהדה בקרב משתמשי היישומון טיקטוק בזכות הפופולריות הרבה שצברה כוראוגרפיה בליווי פזמון השיר. נכון לנובמבר 2021, נוצרו למעלה מ-400 אלף סרטונים שונים המציגים את הריקוד והשיר.

== ביקורת ==
קלסי גרסיה, מ-Popsugar, אמרה שהשיר "הוא רצועה אלטרנטיבית עזה עם נימות אימו שמגיעות לרוח הזמן ודי בלתי נמנעת בטיקטוק".

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|פלטינה
|70,000
|-
!קנדה (Music Canada)
|זהב
|40,000
|-
!ניו זילנד (RMNZ)
|פלטינה
|30,000
|-
!הממלכה המאוחדת (BPI)
|כסף
|200,000
|-
!ארצות הברית (RIAA)
|זהב
|500,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" | חברת תקליטים
! scope="col" |הערות
|-
!עולמי
|13 במרץ 2020
|הורדה דיגיטלית, הזרמת מוזיקה
| rowspan="2" |MSFTSMusic, רוק ניישן
| align="center" |
|-
! scope="row" | ארצות הברית
| 5 באוקטובר 2021
| rowspan="1" | להיט רדיו עכשווי
| align="center" |
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2021
קטגוריה:שירי פופ רוק אמריקאיים
קטגוריה:שירי רוק אלטרנטיבי
קטגוריה:בלדות פופ
קטגוריה:בלדות רוק
קטגוריה:שירים באנגלית
פרנק פאראר

פרנק לירוי פאראר (באנגלית: Frank Leroy Farrar; 2 באפריל 1929 – 31 באוקטובר 2021) היה פוליטיקאי ומשפטן אמריקאי, שכיהן כמושלהּ ה-24 של מדינת דקוטה הדרומית, בשנים 1969–1971.

== ביוגרפיה ==
פאראר נולד בעיירה בריטון. הוא השלים תואר ראשון ומוסמך אוניברסיטה במשפטים באוניברסיטת דקוטה הדרומית והתקבל ללשכת עורכי הדין של דקוטה הדרומית על סמך לימודיו. משנת 1949 ועד 1953 שירת בכוחות המילואים של צבא ארצות הברית, ובשנים 1953–1955 שירת במלחמת קוריאה במסגרת שירותו הפעיל. ב-5 ביוני 1953 נישא לפטרישיה הנלי בפורט בנינג שבג'ורג'יה, שם הוצב במסגרת שירותו הצבאי.

עם שוך הקרבות בחצי האי קוריאה, היה פאראר סוכן מטעם שירות הכנסות הפנים עד 1957. במהלך 1958 היה לשופט. בין השנים 1959–1962 היה תובע פלילי של מחוז מרשל. במקביל שימש כנשיא איגוד התובעים המדינתיים. 

ב-22 במאי 1962 הכריז פאראר על התמודדותו לתפקיד התובע הכללי של דקוטה הדרומית. בבחירות המקדימות של המפלגה הרפובליקנית קיבל פאראר 96,608 קולות, וגבר על סטרלינג קלארק, מהעיר בל פוש (Belle Fourche), שקיבל 57,339 קולות. בבחירות גבר פאראר על תומאס א. פו, מועמד המפלגה הדמוקרטית והתובע הכללי המכהן מוורמיליון. בינואר 1963 נכנס לתפקידו כתובע הכללי של דקוטה הדרומית, אותו מילא עד ל-7 בינואר 1969.
פו בעצמו החליף את ויליאם דיי, שהתפטר ממעמדו כמועמד הדמוקרטי מסיבות עסקיות. ב-1 ביולי 1964 התמודד פאראר מחדש לתפקיד התובע הכללי. הוא נבחר לתקופת כהונה שנייה עם 157,848 קולות וניצח את ויליאם גריידי הדמוקרטי, שקיבל 125,047 קולות.

עם בחירתו של פאראר לכהונה שלישית כתובע הכללי, התעוררו השערות רבות לפיהן יהיה מועמד המפלגה הרפובליקנית לתפקיד מושל דקוטה הדרומית בבחירות 1968. בבחירות אלה אכן נבחר למושל, ומילא תפקיד זה מ-7 בינואר 1969 עד ל-5 בינואר 1971. תקוותיו לקריירה פוליטית רבת-שנים נגוזו בבחירות 1970, כאשר הפסיד למועמד הדמוקרטי ריצ'רד קניפ.

רעייתו, הגברת הראשונה לשעבר פטרישיה פאראר, שזכתה גם במדליה בהליכה תחרותית ב"אולימפיאדת המבוגרים" , נפטרה ב-31 באוקטובר 2015, בגיל 84. פאראר נפטר גם הוא ב-31 באוקטובר 2021, בגיל 92.

== קישורים חיצוניים ==

* 

== הערות שוליים ==

קטגוריה:התובעים הכלליים של דקוטה הדרומית
קטגוריה:מושלי דקוטה הדרומית
קטגוריה:מושלי מדינות ארצות הברית מהמפלגה הרפובליקנית
קטגוריה:בוגרי אוניברסיטת דקוטה הדרומית
קטגוריה:אמריקאים שנולדו ב-1929
קטגוריה:אמריקאים שנפטרו ב-2021
יחסי אינדונזיה–המלדיביים

יחסי אינדונזיה–המלדיביים הם היחסים הדו-צדדיים בין רפובליקת אינדונזיה לבין המלדיביים.

== היסטוריה ==
שתי המדינות כוננו יחסים דיפלומטיים ב-2 בספטמבר 1974. ביוני 2017 נפגשו שר החוץ המלדיבי, מוחמד אסים, עם שרת החוץ האינדונזית רטנו מרסודי בג'קרטה, וקיימו דיונים לקידום התיירות בין שתי המדינות. ביוני 2020 שר החוץ המלדיבי, עבדולה שהיד, שוחח עם עמיתתו האינדונזית, רטנו מרסודי, על מגפת הקורונה המתמשכת בשיחה טלפונית.

== כלכלה ותיירות ==
בין השנים 2012–2017, הסחר בין המדינות גדל ב-12% מדי שנה בממוצע. בשנת 2016 לבדה, הסחר הדו-צדדי הסתכם בכמעט 39 מיליון דולר.

נתונים רשמיים מראים כי 4,886 תיירים אינדונזים ביקרו באיים המלדיביים בשנת 2016 - עלייה של 41.5% לעומת 3,452 בשנת 2015. הצמיחה הזו נמשכה גם בשנת 2017, כשהכניסות מאינדונזיה גדלו ב-39% והגיעו ל-2,102 בחמשת החודשים הראשונים של השנה בהשוואה ל-1,512 בתקופה המקבילה בשנה שקדמה לה.

== נציגויות דיפלומטיות ==
* אינדונזיה מיוצגת במלדיביים באמצעות שגרירותה בקולומבו, סרי לנקה.
* המלדיביים מיוצגת באינדונזיה באמצעות שגרירותה בקואלה לומפור, מלזיה.

== קישורים חיצוניים ==

== הערות שוליים ==
בלגיה באירוויזיון 2022

בלגיה השתתפה באירוויזיון 2022, שהתקיים בעיר טורינו שבאיטליה, עם השיר "Miss You" של ז'רמי מקייזה. זו הייתה השתתפותה ה-63 של המדינה בתחרות הזמר של האירוויזיון.

== רקע ==

קדם לאירוויזיון 2022, בלגיה השתתפה באירוויזיון 63 פעמים, מאז הופעת הבכורה שלה באירוויזיון 1956. היא זכתה במקום הראשון באירוויזיון 1986, עם השיר "J'aime la vie" של סנדרה קים. בשנה העוקבת היא אירחה את התחרות בבריסל. מאז החלת שיטת חצאי הגמר של התחרות, בלגיה העפילה לגמר שבעה פעמים. באירוויזיון 2021 הגיעה הלהקה הבלגית הוברפוניק, עם השיר "The Wrong Place", למקום ה-19 בגמר התחרות. רשות השידור הבלגית שמשדרת בקביעות את האירוויזיון בבלגיה היא RTBF. Radio Télévision Belge de la Communauté Française (RTBF), יחד עם מקבילתה הפלמית, Vlaamse Radio- en Televisieomroeporganisatie (VRT), מתחלפות מדי שנה לסירוגין בבחירת הנציג והשיר הבלגי לתחרות. השנה RTBF הצרפתית עשתה את הבחירה.

== לפני האירוויזיון ==
ב-15 בספטמבר 2021 הודיעה RTBF כי ז'רמי מקייזה נבחר לייצג את המדינה באירוויזיון הקרוב. זו הייתה חשיפת הנציג הראשונה לתחרות.<ref></ref>
לאחר מכן, ב-23 בפברואר 2022, נודע כי השיר ייחשף ב-10 במרץ.<ref></ref>

== באירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-25 בינואר 2022 נקבע בהגרלת חצאי הגמר כי בלגיה תופיע בחלק השני של חצי הגמר השני.<ref></ref>

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. בלגיה הופיעה כמדינה ה-16, לאחר מונטנגרו ולפני שוודיה.<ref></ref> ב-12 במאי 2022 ביצע מקייזה את "Miss You" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. בלגיה הופיעה כמדינה ה-16, לפני יוון ואחרי אזרבייג'ן. לבסוף דורגה במקום ה-19 עם 64 נקודות.

== הערות שוליים ==

קטגוריה:מדינות באירוויזיון 2022
קטגוריה:בלגיה באירוויזיון
יחסי המלדיביים–מלזיה

יחסי המלדיביים–מלזיה הם יחסי חוץ דו-צדדיים בין מלזיה לאיים המלדיביים. שתי המדינות הן חלק מחבר העמים הבריטי והארגון לשיתוף פעולה אסלאמי.

== היסטוריה ==
שתי המדינות היו בעבר חלק מהאימפריה הבריטית והיחסים בין שתי המדינות כוננו בשנת 1968.<ref name="intro"></ref> מלזיה הייתה אחת השותפות החשובות של המלדיביים שתרמה רבות לפיתוח המלדיביים.<ref name="bilateral"></ref> בשנים 1994 ו-2012 נחתם גם הסכם על שירותי אוויר ופעילויות שיתוף פעולה משפטי.<ref name="bilateral" /> <ref></ref> בשנת 2013, מוחמד וואהיד, שהיה נשיא המלדיביים, ביקר את ראש ממשלת מלזיה מאהאטיר מוחמד כדי לשפר את היחסים הבילטרליים של שתי המדינות. <ref></ref>

== יחסים כלכליים ==
מלזיה היא אחת משותפות היבוא העיקריות לאיים המלדיביים,<ref></ref> וסטודנטים מלדיביים רבים למדו במלזיה.<ref></ref> אחת מחברות התעופה של מלזיה, אייר אסיה, הפעילה טיסות סדירות למלדיביים.<ref></ref> מלבד זאת, המלדיביים השתתפו גם ב-World Islamic Tourism Mart במלזיה כדי לשפר את תעשיית התיירות שלהם.<ref></ref>

== נציגויות דיפלומטיות ==
* המלדיביים מחזיקה במלזיה נציבות עליונה בקואלה לומפור.<ref></ref>
* מלזיה מיוצגת במלדיביים באמצעות הנציבות העליונה שלה בקולומבו, סרי לנקה.

== קישורים חיצוניים ==

== הערות שוליים ==
הר ברגר

הר ברגר (באנגלית: Mount Berger) הוא הר בהרי מריק, בארץ אלזוורת' שבאנטארקטיקה.

מורדותיו הצפוניים של ההר סלעיים ותלולים ביותר.

ההר ממוקם 3.7 קילומטרים צפונית מזרחית להר בקר.

גובהו של ההר 1,500 מטרים מעל פני הים; והוא ההר ה-2,940 בגובהו באנטארקטיקה.

== היסטוריה ==
=== גילוי ומיפוי ההר ===

ההר מופה על ידי הסקר הגאולוגי של ארצות הברית (USGS), בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1961 – 1967.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים (US-ACAN).

ההר נקרא על שמו של ריימונד אי. ברגר (Raymond E. Berger), מצי ארצות הברית, שהיה טייס המטוס שהטיס את משלחת החצייה מטעם אוניברסיטת ויסקונסין (University of Wisconsin Traverse Party) לאזור, וכן טס משימות תמיכה מטעם האוניברסיטה בעונת המחקר (הקיץ האנטארקטי) 1965 – 1966.

== לקריאה נוספת ==

<div class="mw-content-ltr">• PETER D. ROWLEY and WALTER R. VENNUM, Editors, [https://pubs.usgs.gov/pp/1351/report.pdf Studies of the Geology and Mineral Resources of the Southern Antarctic Peninsula and Eastern Ellsworth Land, Antarctica], U.S. GEOLOGICAL SURVEY PROFESSIONAL PAPER 1351</div>

== קישורים חיצוניים ==
* [https://web.archive.org/web/20210602222650/https://geonames.usgs.gov/apex/f?p=gnispq:5:::NO::P5_ANTAR_ID:1263 הר ברגר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=122443 הר ברגר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1218&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ברגר] באתר הגאזט האנטארקטי המשווה SCAR של ממשלת אוסטרליה
* [https://mountainplanet.com/mountains/berger-mount הר ברגר] באתר mountainplanet

== הערות שוליים ==

ברגר
מדד תל אביב רשתות שיווק

מדד תל אביב רשתות שיווק הוא מדד המייצג את השינוי המצרפי של מחיריהן של מניות של חברות בענף רשתות השיווק. המדד החדש מתמקד ברשתות שיווק פיזיות ומקוונות המתמחות בשיווק קמעונאי של מוצרי צריכה.

במדד נכללות המניות שסווגו בתת-ענף "רשתות שיווק" הנכללות מאגר "תמר"(תכולת מניות ראויות למדדים), עם תקרת משקל של 10% למניה במדד.

== היסטוריה ==
ב-1 באוגוסט 2021, פוצל תת-ענף מסחר לשני תתי ענפים: "רשתות שיווק" ו"מסחר". דירקטוריון הבורסה לניירות ערך בתל אביב אישר את השקת המדד ב-29 ביולי, 2021 ומועד השקתו בפועל היה ב-5 בספטמבר, 2021. מדד הבסיס של המדד היה זהה למדד הבסיס של מדד ת"א-SME150 במועד ההשקה.

על פי סימולציה שבוצעה על ידי הרשות לניירות ערך טרם השקת המדד, ולפי צפי של 19 מניות שנכללו, המדד ייצג שווי שוק של כ-34.2 מיליארד ש"ח, מתוכן שווי החזקות ציבור של כ-18.2 מיליארד ש"ח.

== הרכב המדד ==

== קישורים חיצוניים ==
*[https://www.tase.co.il/he/market_data/index/188/major_data מדד תל אביב רשתות שיווק] באתר הבורסה לניירות ערך בתל אביב

==הערות שוליים==

רשתות שיווק
פונקציית כשירות

פונקציית כשירות או פונקציית כושר היא סוג מסוים של פונקציית הפסד המשמשת לסכם נתון יחיד של כשירות, כלומר עד כמה קרוב פתרון עיצוב נתון להשגת המטרה שנקבעה. פונקציות כשירות משמשות בתכנות גנטי ובאלגוריתמים גנטיים כדי להנחות סימולציות לקראת פתרונות אופטימליים.

== תכנות גנטי ואלגוריתמים ==
בפרט, בתחומי התכנות הגנטי והאלגוריתמים הגנטיים, כל פתרון אפשרי מיוצג בדרך כלל כמחרוזת מספרים (המכונה כרומוזום). לאחר כל סבב בדיקה, או סימולציה, הרעיון הוא למחוק את n פתרונות העיצוב הגרועים ביותר, ולגדל n חדשים מפתרונות העיצוב הטובים ביותר. לפיכך, יש להעניק לכל פתרון עיצובי נתון ראוי, כדי לציין עד כמה הוא הגיע לעמידה במפרט הכולל, וזה נוצר על ידי יישום פונקציית הכושר במבחן, מציאותי או סימולטיבי, על התוצאות המתקבלות מאותו פתרון.

הסיבה שאלגוריתמים גנטיים אינם יכולים להיחשב כדרך עצלה לביצוע עבודת עיצוב פתרונות, היא בדיוק בגלל המאמץ הכרוך בתכנון פונקציית כושר מעשית. למרות שזה כבר לא מעצב אנושי, אלא המחשב שמגיע עם העיצוב הסופי, עדיין מעצב אנושי שצריך לעצב את פונקציית הכושר. אם היא מתוכננת בצורה גרועה, האלגוריתם יתכנס לפתרון לא הולם, או יתקשה להתכנס בכלל.

פונקציית כושר לא רק צריכה להיות בקשר הדוק עם המטרה של המעצב, אלא שהיא גם צריכה להיות יעילה מבחינה חישובית. מהירות הביצוע חשובה מאוד, שכן יש לבצע איטרציה של אלגוריתם גנטי טיפוסי פעמים רבות על מנת להפיק תוצאה שמישה לבעיה לא טריוויאלית.

קירוב לכושר (Fitness approximation) עשוי להיות מתאים, במיוחד במקרים הבאים:

* זמן חישוב הכושר של פתרון יחיד גבוה במיוחד
* חסר מודל מדויק לחישוב כושר
* תפקוד הכושר אינו וודאי או מכיל רעשים

קיימים שני סוגים עיקריים של פונקציות כושר: האחת שבה פונקציית הכושר אינה משתנה, כמו באופטימיזציה של פונקציה קבועה או בדיקה עם סט קבוע של מקרי בדיקה; ואחד שבו פונקציית הכושר ניתנת לשינוי, כמו בידול נישה (niche differentiation) או התפתחות משותפת של מקרי הבדיקה.

דרך נוספת להסתכל על פונקציות כושר היא במונחים של נוף כושר (fitness landscape), המראה את הכושר של כל "כרומוזום" אפשרי.

ההגדרה של פונקציית הכושר אינה פשוטה במקרים רבים ולעיתים מבוצעת באופן איטרטיבי אם הפתרונות המתאימים ביותר המיוצרים על ידי אלגוריתמים גנטיים אינם מה שרצוי. אלגוריתמים גנטיים אינטראקטיביים מטפלים בקושי זה על ידי מיקור חוץ של הערכה לגורמים חיצוניים שהם בדרך כלל בני אדם.

== ראו גם ==

* פונקציית הפסד

== קישורים חיצוניים ==

* [http://profsite.um.ac.ir/~davarynej/Resources/CEC'07-Draft.pdf A Nice Introduction to Adaptive Fuzzy Fitness Granulation (AFFG)] (PDF), A promising approach to accelerate the convergence rate of EAs.
* [https://web.archive.org/web/20170324074227/http://www.davarynejad.com/Mohsen/index.php?n=Main.AFFG The cyber shack of Adaptive Fuzzy Fitness Granulation (AFFG)] That is designed to accelerate the convergence rate of EAs.
* [http://www.nelsonrobotics.org/paper_archive_nelson/nelson-jras-2009.pdf Fitness functions in evolutionary robotics: A survey and analysis (AFFG)] (PDF), A review of fitness functions used in evolutionary robotics.

קטגוריה:למידת מכונה
קטגוריה:אופטימיזציה בדידה
דמיטרי קרדובסקי

דמיטרי ניקולייביץ' קרדובסקי (ברוסית: Дми́трий Никола́евич Кардо́вский; באנגלית: Dmitry Nicolajevich Kardovsky : 5 בספטמבר 1866 – 9 בפברואר 1943) היה אמן, מאייר ומעצב במה רוסי.

== ביוגרפיה ==
הוא נולד ליד פרסלבל-זלסקי במחוז ירוסלב. לאחר שסיים לימודי משפטים באוניברסיטת מוסקבה, למד באקדמיה הקיסרית לאמנויות בסנקט פטרסבורג משנת 1892, אצל פאבל צ'יסטיאקוב ואיליה רפין.

קרדובסקי עבר למינכן ב-1896 עם איגור גרבאר ולמד בסטודיו הפרטי של אנטון אזבה. הוא חזר לסנקט פטרסבורג ב-1900 וקיבל את התעודה שלו מהאקדמיה ב-1902.

הוא מונה לפרופסור באקדמיה ב-1907. אלכסנדר יעקובלף היה בין תלמידיו.

דמיטרי היה נשוי לציירת אולגה דלה-ווס-קרדווסקאיה (משנת 1900).

== עבודה ==
קרדובסקי חקר סגנונות שונים, כולל אימפרסיוניזם ויוגנדסטיל, אך עסק בייצוג נאמן יותר מאשר בניסוי פורמלי. משנת 1902 הוא היה פורה כמאייר ספרים, ועבד בעיקר על הקלאסיקות הספרותיות הרוסיות של צ'כוב, גוגול, לרמונטוב וטולסטוי. הוא גם התעסק בקריקטורות פוליטיות, וסיפק איורים לכתבי העת הרדיקליים ז'ופל (בוגדב) ואדסקאיה פוכטה ב-1905 - 1906.

בשנת 1934 מונה יצחק ברודסקי, תלמידו של איליה רפין, למנהל האקדמיה הלאומית לאמנויות ומכון לנינגרד לציור, פיסול ואדריכלות. ברודסקי הזמין ללמד באקדמיה את דמטרי קרדובסקי שהיה מבין הציירים והפדגוגים המוערכים ביותר. מערכת סדנאות המאסטר שוחזרה במחלקה לציור. התלמידים שובצו לאחת הסדנאות לאחר שסיימו את הקורסים בשנה ב'. לפרופסור דמטרי קרדובסקי היו סדנאות משלו.

הוא היה מעריץ של מיכאיל ורובל, שארגן את תערוכתו לאחר מותו ב-1912.

קרדובסקי נפטר בפרסלב-זלסקי ב-1943.

== גלריה ==
<gallery mode="packed" heights="180">
File:Кардовский, Пётр Первый и новики 1907.jpg

File:Sofia Semen. Mirimanova with Efim Mitrofan. Ovsyannikov by D.Kardovsky (1905, GRM).jpg

File:Kardo-lenin-kopia.jpg

File:Ball in St. Petersburg Assembly of the Noble 1913.jpg
</gallery>
== קישורים חיצוניים ==

== הערות שוליים ==

קטגוריה:ציירים רוסים
קטגוריה:מעצבי במה
קטגוריה:רוסים שנולדו ב-1866
קטגוריה:רוסים שנפטרו ב-1943
נגה - ניהול מערכת החשמל

נגה - ניהול מערכת החשמל בע"מ היא חברה ממשלתית ישראלית לניהול משק החשמל בישראל.

החברה הוקמה במסגרת הרפורמה במשק החשמל בישראל, שנועדה לצמצם את המונופול של חברת החשמל בתחום זה. עד לחתימה על הרפורמה בחברת החשמל בשנת 2018 לא הייתה שום פעילות בחברה. במסמך הרפורמה נקבעו בין היתר עקרונות להעברת עובדי חברת החשמל לחברת ניהול המערכת. בעקבות החתימה התמנה יושב ראש, סמי תורג'מן והחלה פעילות להתארגנות לקראת הפעלת החברה.

ביוני 2020, רשות החשמל פרסמה "רישיון ניהול המערכת" ובכך נקבעה מסגרת רגולטורית לפעילות החברה. החברה החלה לפעול בסוף שנת 2020 כאשר הועברו אליה יחידת התכנון פיתוח וטכנולוגיה ויחידת הסטטיסטיקה מחברת החשמל. בהמשך, בנובמבר 2021 הועברה אליה יחידת ניהול המערכת והחברה החלה לפעול באופן מלא.

מנכ"ל החברה הראשון היה יורם כהן, וכיום המנכ"ל הוא שאול גולדשטיין שכיהן בעבר כמנהל רשות הטבע והגנים.

עם הפעלתה המלאה של החברה היא מנהלת את תכנון ופיתוח מערכת החשמל והפעלת יחידות ייצור החשמל בישראל, שכשני שלישים ממנו נמצאים בידי חברת החשמל לישראל, והשליש הנותר – בחברות פרטיות. כמו כן החברה אחריות על ניהול ביקוש החשמל על היבטיו השונים. המטה הטכני של החברה ממוקם בחיפה במרכז קסטרא.

== יחידות החברה ==
* יחידת התכנון פיתוח וטכנולוגיה (תפ"ט): אחראית על התכנון והפיתוח העתידי של משק החשמל בישראל.
* יחידת סטטיסטיקה ושווקים: אחראית על איסוף וניתוח של נתוני משק החשמל.
* יחידת ניהול המערכת (ינ"מ): אחראית על התפעול השוטף של מערכת החשמל – חישוב הביקוש הארצי לחשמל בכל יום והצפי לביקוש זה רבעון קדימה, ובהתאם לכך לקבוע איזה תחנות כוח יש להפעיל ואת סדר הפעלתן.

==קישורים חיצוניים==
* 
* [https://www.gov.il/BlobFolder/policy/61701/he/Files_Hachlatot_nisp_61701.pdf רישיון ניהול המערכת (עדכון 2021)]
* 
* 
* 

==הערות שוליים==

קטגוריה:חברות ממשלתיות בישראל
קטגוריה:חיפה: חברות
קטגוריה:אספקת חשמל בישראל
קרקהרסט

קרקהרסט (בהונגרית: Kerekharaszt) הוא כפר קטן במחוז הווש בצפון מזרח הונגריה.

הכפר נמצא באזור הגבול בין מחוז הווש למחוז פשט, עד שנת 1947 היה הכפר חלק מהכפר ורשג שנמצא בנפת אסוד שבמחוז פשט. בשנת 1947 הפך לכפר עצמאי ובשנת 1967 התאחד עם הטוון. בשנת 2006 הוחלט לחדש את עצמאותו של הכפר וב-1 באוקטובר 2006 הכפר החל לתפקד כיישוב עצמאי.

בראשות הכפר עומד אדאם סאבו מאז 2006 ועד היום.

==קישורים חיצוניים==

* 

==הערות שוליים==

קטגוריה:הונגריה: כפרים